als_Latn dik_Latn sag_Latn
Meqë është afruar koha e procesit të korrje-shirjes të kulturave të grurit, elbit, thekrës dhe tërshërës, pritet që kjo fushatë të filloj prej 10-12 korrik
Kryetari i Komunës së Podujevës z. Agim Veliu ka ngritur Shtabin Komunal për Mbikëqyrjen dhe përcjelljen e Fushatës për korrje-shirje në territorin e Komunës së Podujevës për vitin 2012. Shtabi numëron 5 anëtarë, të cilit i prinë drejtori i DBPZHR-së Vezir Januzi. Këtë vit janë mbjellë 6610 ha.
Sipas ekspertëve bujqësor të kësaj drejtorie cilësia e grurit do të jetë e mirë dhe parashikohet që këtë vit rendimentet të sillen prej 4000-4500 kg për hektar. Edhe pse në uljen e rendimentit do të ndikoj paraqitja në javën e fundit e disa dëmtuesve të grurit në disa zona, si morri i verdhë, tripsi i grurit, ushunjëza e drithërave etj. Kurse zonat e tjera të pa prekura nga dëmtuesit do të marrin rendimente më të mira Këtë fushatë do të jenë në dispozicion 88 autokombajna. Pronarët e autokombajnave edhe këtë vit do të subvencionohen nga MBPZHR me 25 % nga sasia e përgjithshme e derivateve të shpenzuara për këtë fushatë. Çmimi për korrje-shirje i autokombajnës do të jetë unik në gjithë Kosovën, ku bujqit do të paguajnë 100 euro për ha. Fushata pritet të zgjat diku rreth 17 ditë.
als_Latn als_Latn als_Latn